ai4bharat/Pralekha huggingface dataset:
സാമ്പത്തിക കാര്യങ്ങള്ക്കായുള്ള കേന്ദ്ര മന്ത്രിസഭാ സമിതി
ഹിന്ദുസ്ഥാൻ ഉർവരകിന്റെയും രസായൻ ലിമിറ്റഡിന്റെയും മൂന്ന് യൂണിറ്റുകൾക്കായി 2012-ലെ പുതിയ നിക്ഷേപ നയത്തിന്റെ പ്രയോഗക്ഷമത നീട്ടുന്നതിന് കേന്ദ്ര മന്ത്രിസഭയുടെ അംഗീകാരം
ഹിന്ദുസ്ഥാൻ ഉർവരക് & രസായൻ ലിമിറ്റഡിന്റെ മൂന്ന് യൂണിറ്റുകൾക്കായി 2012 ലെ പുതിയ നിക്ഷേപ നയം ബാധകമാക്കുന്നത് നീട്ടുന്നതിനുള്ള രാസവള വകുപ്പിന്റെ നിർദ്ദേശത്തിന് പ്രധാനമന്ത്രി ശ്രീ. നരേന്ദ്ര മോദി അധ്യക്ഷനായ കേന്ദ്ര മന്ത്രിസഭയുടെ സാമ്പത്തിക കാര്യ സമിതി അംഗീകാരം നൽകി. ഗോരഖ്പൂർ, സിന്ദ്രി, ബറൗനി എന്നിവയാണ് ഈ മൂന്നു യൂണിറ്റുകൾ .
എച് യു ആർ എൽ ,
2016 ജൂൺ 15-ന് സംയോജിപ്പിച്ച എച് യു ആർ എൽ, കോൾ ഇന്ത്യ ലിമിറ്റഡ് , എൻ ടി പി സി ലിമിറ്റഡ് , ഇന്ത്യൻ ഓയിൽ കോർപ്പറേഷൻ എന്നിവയുടെ സംയുക്ത സംരംഭമാണ്. പ്രതിവർഷം 12.7 ലക്ഷം മെട്രിക് ടൺ വീതം സ്ഥാപിത ശേഷിയുള്ള പുതിയ ഗ്യാസ് അധിഷ്ഠിത യൂറിയ പ്ലാന്റുകൾ സ്ഥാപിച്ച് എച് യു ആർ എൽ, എഫ് സി ഐ എൽ -ന്റെ പഴയ ഗോരഖ്പൂർ, സിന്ദ്രി യൂണിറ്റുകളും ജി എഫ് സി എല്ലിന്റെ ബറൗണി യൂണിറ്റും പുനരുജ്ജീവിപ്പിക്കുന്നു. മൂന്ന് എച് യു ആർ എൽ യൂറിയ പദ്ധതികളുടെ ചെലവ് . 25.120 കോടി രൂപയാണ് . എച് യു ആർ എൽ-ന്റെ ഈ മൂന്ന് യൂണിറ്റുകളിലേക്കും ഗെയിൽ പ്രകൃതി വാതകം വിതരണം ചെയ്യുന്നു.
യൂറിയ മേഖലയിൽ സ്വയംപര്യാപ്തത കൈവരിക്കുന്നതിനായി എസ സി ഐ എൽ / എച് എഫ് സി എൽ -ന്റെ അടച്ചുപൂട്ടിയ യൂറിയ യൂണിറ്റുകളെ പുനരുജ്ജീവിപ്പിക്കാൻ ഗവണ്മെന്റ് എടുത്ത മുൻകൈയുടെ ഭാഗമാണ് അത്യാധുനിക അധിഷ്ഠിത എച് യു ആർ എൽ പ്ലാന്റുകൾ. മൂന്ന് യൂണിറ്റുകൾ കമ്മീഷൻ ചെയ്യുന്നത് രാജ്യത്ത് പ്രതിവർഷം 38.1 ലക്ഷം മെട്രിക് ടൺ തദ്ദേശീയ യൂറിയ ഉൽപ്പാദനം കൂട്ടിച്ചേർക്കുകയും യൂറിയ ഉൽപ്പാദനത്തിൽ ഇന്ത്യയെ ‘സ്വയം പര്യാപ്തമാക്കാനുള്ള പ്രധാനമന്ത്രിയുടെ കാഴ്ചപ്പാട് സാക്ഷാത്കരിക്കാൻ സഹായിക്കുകയും ചെയ്യും. പദ്ധതി കർഷകർക്ക് വളത്തിന്റെ ലഭ്യത മെച്ചപ്പെടുത്തുക മാത്രമല്ല, രാജ്യത്തിന്റെ ഭക്ഷ്യസുരക്ഷ ഉറപ്പാക്കുന്നതിനൊപ്പം റോഡുകൾ, റെയിൽവേ, അനുബന്ധ വ്യവസായം തുടങ്ങിയ അടിസ്ഥാന സൗകര്യ വികസനം ഉൾപ്പെടെ മേഖലയിലെ സമ്പദ്വ്യവസ്ഥയ്ക്ക് ഉത്തേജനം നൽകുകയും ചെയ്യും.
മൂന്ന് എച് യു ആർ എൽ യൂണിറ്റുകൾക്കും ഡിസിഎസ് , ഇ എസ ഡി , എൻവയോൺമെന്റ് മോണിറ്ററിംഗ് സിസ്റ്റങ്ങൾ എന്നിവയുള്ള അത്യാധുനിക ബ്ലാസ്റ്റ് പ്രൂഫ് കൺട്രോൾ റൂം എന്നിങ്ങനെ വിവിധ സവിശേഷ സവിശേഷതകൾ ഉണ്ട്. ഈ പ്ലാന്റുകളിൽ ഓഫ്സൈറ്റ് മലിനജലം നീക്കം ചെയ്യുന്നില്ല. വളരെ പ്രചോദിതരായ, അർപ്പണബോധമുള്ള, നല്ല പരിശീലനം ലഭിച്ച ഓപ്പറേറ്റർമാരാണ് സിസ്റ്റങ്ങൾ പ്രവർത്തിപ്പിക്കുന്നത്. എച് യു ആർ എൽ -ഗോരഖ്പൂർ യൂണിറ്റിൽ 65 മീറ്റർ നീളവും 2 മീറ്റർ ഉയരവുമുള്ള ഇന്ത്യയിലെ ആദ്യത്തെ എയർ ഓപ്പറേറ്റഡ് ബുള്ളഡ് പ്രൂഫ് റബ്ബർ ഡാം ഉണ്ട്.
ഉത്തർപ്രദേശ്, ബീഹാർ, ജാർഖണ്ഡ്, ഛത്തീസ്ഗഡ്, മധ്യപ്രദേശ്, പശ്ചിമ ബംഗാൾ, ഒഡീഷ എന്നീ ഏഴ് സംസ്ഥാനങ്ങളിലെ യൂറിയയുടെ ആവശ്യം നിറവേറ്റാൻ ലക്ഷ്യമിട്ടുള്ള ലോകത്തിലെ ഏറ്റവും മികച്ച സാങ്കേതികവിദ്യകളെ ഈ മൂന്ന് സൗകര്യങ്ങളും സമന്വയിപ്പിക്കുന്നു.
-ND-
(
ധനകാര്യ മന്ത്രാലയം
ഉഡാന് പദ്ധതിയെ പിന്തുണക്കാന് 2024 ഓടെ 100 വിമാനത്താവളങ്ങള് കൂടി വികസിപ്പിക്കും
കേന്ദ്ര ബജറ്റ് നടപ്പു സാമ്പത്തിക വര്ഷം ഊര്ജ പുനരുപയോഗ ഊര്ജ്ജ മേഖലയ്ക്ക് 22000 കോടി രൂപ ശുപാര്ശ ചെയ്യുന്നു
(ദേശീയ വാതക ഗ്രിഡ് നിലവിലെ 16200 കിലോമീറ്ററില് നിന്നും 27000 കിലോമീറ്ററായി വികസിപ്പിക്കാന് ശുപാര്ശ
ഒരു സുപ്രധാന തുറമുഖത്തെയെങ്കിലും കോര്പ്പറേറ്റ് വത്കരിക്കാനും ഓഹരി വിപണിയില് ലിസ്റ്റ് ചെയ്യാനും ഗവണ്മെന്റ് ഉദ്ദേശിക്കുന്നു
ഉഡാന് പദ്ധതിയെ പിന്തുണക്കാന് 2024 ഓടെ 100 വിമാനത്താവളങ്ങള് കൂടി വികസിപ്പിക്കും
കേന്ദ്ര ധന കോര്പ്പറേറ്റ് കാര്യ മന്ത്രി ശ്രീമതി നിര്മല സീതാരാമന് 2020 -21 ലെ കേന്ദ്ര ബജറ്റ് ഇന്ന് പാര്ലമെന്റില് അവതരിപ്പിക്കവേ സാമ്പത്തിക വികസനത്തിന്റെ കാതല് അടിസ്ഥാന സൗകര്യ വികസനമാണെന്നു ചൂണ്ടിക്കാട്ടി. അത് കൊണ്ട് തന്നെ ബജറ്റ് എല്ലാ പൗരന്മാരുടെയും ജീവിതം സുഗമമാക്കാന് ലക്ഷ്യമിടുന്നതായും അറിയിച്ചു.
ഇന്ത്യയിലെ തുറമുഖങ്ങളുടെ കാര്യക്ഷമത വര്ധിപ്പിക്കേണ്ടതിന്റെയും അവയുടെ പ്രകടനം കൂടുതല് മെച്ചപ്പെടുത്താന് സാങ്കേതിക വിദ്യയുടെ ഉപയോഗത്തെയും സംബന്ധിച്ച് ഊന്നിപ്പറഞ ശ്രീമതി നിര്മല സീതാരാമന്, ഒരു സുപ്രധാന തുറമുഖത്തെയെങ്കിലും കോര്പ്പറേറ്റ് വത്കരിക്കാനും ഓഹരി വിപണിയില് ലിസ്റ്റ് ചെയ്യാനും ഗവണ്മെന്റ് ഉദ്ദേശിക്കുന്നതായി അറിയിച്ചു.
ഉള്നാടന് ജല ഗതാഗതം സംബന്ധിച്ച് പ്രതിപാദിക്കവേ, കേന്ദ്ര ധനമന്ത്രി, ദേശീയ പാത -1 ലൂടെയുള്ള ജല് വികാസ് മാര്ഗ് ഉടന് പൂര്ത്തിയാക്കുമെന്നും, കൂടാതെ 890 കിലോമീറ്റര് ധുബ്രി -സാദിയ കണക്റ്റിവിറ്റി 2022 ഓടെ പൂര്ത്തിയാക്കുമെന്നും അറിയിച്ചു
ഇവക്കു പുറമെ നദീതടങ്ങളില് സാമ്പത്തിക കാര്യപരിപാടികള് ഉത്തേജിപ്പിക്കാനുള്ള പ്രധാനമന്ത്രിയുടെ ദര്ശന പദ്ധതിയായ അര്ത്ഥ ഗംഗ പദ്ധതി നടപ്പാക്കാനുള്ള ശ്രമങ്ങള് പുരോഗമിക്കുന്നതായും ശ്രീമതി നിര്മല സീതാരാമന് അറിയിച്ചു. രാജ്യത്തെ ഗതാഗത മേഖലയിലെ അടിസ്ഥാന സൗകര്യ വികസനം ഉത്തേജിപ്പിക്കാന് കേന്ദ്ര ബജറ്റ് 1 .70 ലക്ഷം കോടി രൂപ അനുവദിച്ചു
സിവില് വ്യോമയാന മേഖല
ഉഡാന് പദ്ധതിയെ പിന്തുണക്കാന് 2024 ഓടെ 100 വിമാത്താവളങ്ങള് കൂടി വികസിപ്പിക്കുമെന്നും കേന്ദ്ര ധന മന്ത്രി അറിയിച്ചു.
2022 ഓടെ കര്ഷകരുടെ വരുമാനം ഇരട്ടിയാക്കാന് ലക്ഷ്യമിട്ടുകൊണ്ടുള്ള നിരവധി പദ്ധതികളുടെ തുടര്ച്ചയായി ,കേന്ദ്ര സിവില് വ്യോമയാന മന്ത്രാലയം അന്താരാഷ്ട്ര - ആഭ്യന്തര റൂട്ടുകളില് കൃഷി ഉഡാന് പദ്ധതി കൂടി നടപ്പാക്കുമെന്ന് കേന്ദ്ര മന്ത്രി അറിയിച്ചു. മൂല്യ സാക്ഷാത്കരണം ലക്ഷ്യമിട്ടാണ് പദ്ധതി, പ്രത്യേകിച്ച് വടക്കു കിഴക്കന് സംസ്ഥാനങ്ങളിലും ഗോത്ര ജില്ലകളിലും.
ഊര്ജ പുനരുപയോഗ ഊര്ജ മേഖല
2020 -21 സാമ്പത്തിക വര്ഷം , ഊര്ജ പുനരുപയോഗ ഊര്ജ മേഖലക്ക് 22000 കോടി രൂപയും ബജറ്റ് ശുപാര്ശ ചെയ്യുന്നു. കൂടാതെ , ദേശീയ വാതക ഗ്രിഡ് നിലവിലെ 16200 കിലോമീറ്ററില് നിന്നും 27000 കിലോമീറ്ററായി വികസിപ്പിക്കാനും ശുപാര്ശ ചെയ്യുന്നു. ഈ മേഖലയില് സുതാര്യ വില നിര്ണയം ഉറപ്പു വരുത്താനും ഇടപാടുകള് ലളിതമാക്കാനും കൂടുതല് പരിഷ്കാരങ്ങളും ശുപാര്ശ ചെയ്യുന്നു
വൈദ്യുതിഉത്പാദന രംഗത്ത് പുതുതായി പ്രവര്ത്തനം ആരംഭിച്ച ആഭ്യന്തര കമ്പനികള്ക്ക് കോര്റേറ്റ് നികുതി 15 ശതമാനമാക്കാനും ശുപാര്ശ ചെയ്യന്നു.
NS MRD
ധനകാര്യ മന്ത്രാലയം
എമർജൻസി ക്രെഡിറ്റ് ലൈൻ ഗ്യാരണ്ടി പദ്ധതി  2023 മാർച്ച് വരെ നീട്ടും
ന്യൂ ഡൽഹി, ഫെബ്രുവരി 01, 2022
- എമർജൻസി ക്രെഡിറ്റ് ലൈൻ ഗ്യാരന്റി പദ്ധതി  2023 മാർച്ച് വരെ നീട്ടുകയും, ഗ്യാരന്റി കവറിൽ 50,000 കോടി രൂപയുടെ വർധന വരുത്തുകയും ചെയ്യും. ഇനി മേൽ മൊത്തം പരിധി 5 ലക്ഷം കോടി രൂപയായിരിക്കുമെന്ന് 2022-23 ലെ കേന്ദ്ര ബജറ്റ് ഇന്ന് പാർലമെന്റിൽ അവതരിപ്പിക്കവെ കേന്ദ്ര ധനകാര്യ കോർപ്പറേറ്റ് കാര്യ മന്ത്രി ശ്രീമതി നിർമ്മല സീതാരാമൻ പറഞ്ഞു. അധിക തുക ഹോസ്പിറ്റാലിറ്റിക്കും അനുബന്ധ സംരംഭങ്ങൾക്കും മാത്രമായി നീക്കിവെക്കുന്നു. 130 ലക്ഷത്തിലധികം സൂക്ഷ്മ-ചെറുകിട-ഇടത്തരം സംരംഭങ്ങൾക്ക് ECLGS വഴി ആവശ്യമായ അധിക വായ്പ നൽകിയിട്ടുണ്ടെന്ന് ധനമന്ത്രി ചൂണ്ടിക്കാട്ടി.
- ക്രെഡിറ്റ് ഗ്യാരണ്ടി ട്രസ്റ്റ് ഫോർ മൈക്രോ ആൻഡ് സ്മോൾ എന്റർപ്രൈസസ്  പദ്ധതി ആവശ്യമായ ഫണ്ട് നൽകി നവീകരിക്കും. സൂക്ഷ്മ, ചെറുകിട സംരംഭങ്ങൾക്ക് 2 ലക്ഷം കോടി രൂപയുടെ അധിക വായ്പ ലഭ്യമാക്കുന്നതോടെ തൊഴിലവസരങ്ങൾ വർധിക്കും.
- റെയ്സിങ് ആൻഡ് ആക്സിലറേറ്റിംഗ് MSME പെർഫോമൻസ്  പരിപാടി ആരംഭിക്കുമെന്ന് ധനമന്ത്രി പ്രഖ്യാപിച്ചു. 5 വർഷം കൊണ്ട് 6,000 കോടി രൂപ നൽകും.
- ഉദ്യം, ഇ-ശ്രം, എൻ സി എസ്, എ എസ് ഇ ഇ എം പോർട്ടലുകൾ പരസ്പരം ബന്ധിപ്പിക്കുമെന്നും ധനമന്ത്രി പറഞ്ഞു. G2C, B2C, B2B സേവനങ്ങൾ നൽകുന്ന തത്സമയ, ഓർഗാനിക് ഡാറ്റാബേസുകളുള്ള പോർട്ടലുകളായി അവ പ്രവർത്തിക്കും.
- വിവിധ നികുതികൾ യുക്തിസഹമാക്കുന്നതിന്റെ ഭാഗമായി, കുടകളുടെ തീരുവ 20 ശതമാനമായി ഉയർത്താൻ ധനമന്ത്രി നിർദ്ദേശിച്ചു. കുടകളുടെ ഘടക ഭാഗങ്ങൾക്കുള്ള ഇളവ് പിൻവലിക്കും. ഇന്ത്യയിൽ ഉൽപ്പാദിപ്പിക്കുന്ന കാർഷിക മേഖലയ്ക്കുള്ള ഉപകരണങ്ങളിലും ഇളവ് യുക്തിസഹമാക്കും. കഴിഞ്ഞ വർഷം സ്റ്റീൽ സ്ക്രാപ്പിന് നൽകിയിരുന്ന കസ്റ്റംസ് തീരുവ ഇളവ് ഒരു വർഷത്തേക്ക് കൂടി നീട്ടി. സ്റ്റെയിൻലെസ് സ്റ്റീൽ, കോട്ടഡ് സ്റ്റീൽ ഫ്ലാറ്റ് ഉത്പന്നങ്ങൾ, അലോയ് സ്റ്റീൽ, ഹൈ-സ്പീഡ് സ്റ്റീൽ എന്നിവയുടെ ബാറുകൾ, ലോഹങ്ങളുടെ നിലവിലുള്ള ഉയർന്ന വില കണക്കിലെടുത്ത് ചില ആന്റി-ഡമ്പിംഗും CVD-യും പൊതുജനതാത്പര്യാർത്ഥം അസാധുവാക്കുന്നു.
RRTN/SKY
(Visitor Counter : 209
പ്രധാനമന്ത്രിയുടെ ഓഫീസ്
ഷില്ലോംഗ് ചേംബർ ക്വയറിലെ നീൽ നോങ്കിൻറിഹിന്റെ നിര്യാണത്തിൽ പ്രധാനമന്ത്രി അനുശോചിച്ചു
ഷില്ലോംഗ് ചേംബർ ക്വയറിന്റെ ഉപദേഷ്ടാവും കണ്ടക്ടറുമായ നീൽ നോങ്കിൻറിഹിന്റെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അനുശോചനം രേഖപ്പെടുത്തി.
ഒരു ട്വീറ്റിൽ പ്രധാനമന്ത്രി പറഞ്ഞു:
" നീൽ നോങ്കിൻറിഹ് ഷില്ലോംഗ് ചേംബർ ക്വയറിന്റെ മികച്ച ഉപദേഷ്ടാവായിരുന്നു. അത് ആഗോളതലത്തിൽ പ്രേക്ഷകരെ ആകർഷിച്ചു. അവരുടെ ചില മികച്ച പ്രകടനങ്ങൾക്ക് ഞാനും സാക്ഷ്യം വഹിച്ചിട്ടുണ്ട്. അദ്ദേഹം വളരെ വേഗം നമ്മെ വിട്ടുപോയി. അദ്ദേഹത്തിന്റെ സർഗ്ഗാത്മകത എന്നും ഓർമ്മിക്കപ്പെടും. അദ്ദേഹത്തിന്റെ കുടുംബത്തിനും ആരാധകരോടും അനുശോചനം രേഖപ്പെടുത്തുന്നു. ഒപ്പം അദ്ദേഹത്തിന്റെ ആത്മാവിന് നിത്യശാന്തി നേരുന്നു."
(
പ്രത്യേക സേവനങ്ങളും ഫീച്ചറുകളും
ഏക ഭാരതം ശ്രേഷ്ഠ ഭാരതം - വെബ്ബിനാർ സംഘടിപ്പിച്ചു
കൊച്ചി: മെയ് 27, 2022
കേന്ദ്ര വാര്ത്ത വിതരണ പ്രക്ഷേപണ മന്ത്രാലയത്തിന്റെ കീഴില് പ്രവര്ത്തിക്കുന്ന പ്രസ് ഇൻഫർമേഷൻ ബ്യൂറോ, കൊച്ചി, സ്വാതന്ത്യത്തിന്റെ 75-ാം വാര്ഷികത്തോടനുബന്ധിച്ച് നടക്കുന്ന 'ആസാദി ക അമൃത് മഹോത്സവ്' ആഘോഷങ്ങളുടെ ഭാഗമായി 'ഏക് ഭാരത് ശ്രേഷ്ഠ ഭാരത്' എന്ന വിഷയത്തില് വെബിനാര് സംഘടിപ്പിച്ചു. റീജിയണൽ ഔട്ട്റീച്ച് ബ്യൂറൊ, തിരുവനന്തപുരം, പ്രസ് ഇൻഫർമേഷൻ ബ്യൂറോ, ഷിംല , എറണാകുളം സെന്റ് തെരേസാസ് കോളേജിലെ എൻ എസ് എസ് യൂണിറ്റ് എന്നിവയുമായി സഹകരിച്ചാണ് പരിപാടി സംഘടിപ്പിച്ചത്.
കേരള സർക്കാരിന്റെ ഇൻസ്റ്റിറ്റ്യൂട്ട് ഓഫ് മാനേജ്മെന്റ് ഇൻ ഗവണ്മെന്റ്  ഡയറക്ടറും കേരള സർക്കാർ മുൻ ചീഫ് സെക്രട്ടറിയുമായ ശ്രീ കെ. ജയകുമാർ മുഖ്യ അതിഥിയായിരുന്നു. ഇന്ത്യയിലെ വിവിധ ജനവിഭാഗങ്ങൾക്കിടയിൽ നിലനിക്കുന്ന വൈവിധ്യമാണ് ഇന്ത്യയുടെ ഏകത്വത്തിന്റെ സത്ത എന്ന് മുഖ്യ പ്രഭാഷണം നടത്തവേ ശ്രീ ജയകുമാർ ചൂണ്ടിക്കാട്ടി. കേരളത്തിന്റെ തനതായ പാരമ്പര്യങ്ങളേയും സംസ്കാരങ്ങളെയും ആചാരരീതികളെയും പറ്റി പ്രതിപാദിച്ച അദ്ദേഹം, കേരളത്തിന്റെ സമ്പന്നമായ ചരിത്രത്തെ പറ്റി പരാമര്ശിക്കവെ സംസ്ഥാനത്തിന്റെ ചരിത്രം അതുല്യമാണെന്നും എടുത്തുപറഞ്ഞു.
ഷിംലയിലെ ഗവ. ഡിഗ്രി കോളേജിലെ ചരിത്ര വിഭാഗം അസിസ്റ്റന്റ് പ്രൊഫസർ ആയ ഡോ. കിഷോരി ലാൽ ചന്ദേലും പരിപാടിയിൽ മുഖ്യ പ്രഭാഷകനായി പങ്കെടുത്തു. ഹിമാചൽ പ്രദേശിന്ലെ ജീവിതം, സംസ്കാരം, നാഗരികത, കേരളവും ഹിമാചലും തമ്മിലുള്ള സാമ്യങ്ങൾ എന്നിവ സംബന്ധിച്ച് അദ്ദേഹം ഒരു അവതരണം നടത്തി.
സെന്റ് തെരേസാസ് കോളേജിലെ എൻ എസ് എസ് യൂണിറ്റിലെ വിദ്യാർത്ഥികൾ ഉന്നയിച്ച സംശയങ്ങൾക്ക് ഇരുവരും മറുപടി നൽകി.
, പ്രസ് ഇൻഫർമേഷൻ ബ്യൂറോ, കൊച്ചി; ശ്രീ ഹർഷിത് നാരംഗ്, അസിസ്റ്റന്റ് ഡയറക്ടർ, പ്രസ് ഇൻഫർമേഷൻ ബ്യൂറോ, ചണ്ഡിഗഡ്; ശ്രീ എൽ സി പൊന്നുമോൻ, ഫീൽഡ് എക്സിബിഷൻ ഓഫീസർ, റീജണൽ ഔട്ട്റീച്ച് ബ്യൂറോ, തിരുവനന്തപുരം; ശ്രീമതി ഷാമില കെ വൈ, മീഡിയ ആൻഡ് കമ്മ്യൂണിക്കേഷൻ ഓഫീസർ, പ്രസ് ഇൻഫർമേഷൻ ബ്യൂറോ, കൊച്ചി എന്നിവരും പരിപാടിയിൽ സംബന്ധിച്ചു.
ഉപരാഷ്ട്രപതിയുടെ കാര്യാലയം
വൈദ്യശാസ്ത്ര മേഖലയിലെ മനുഷ്യശേഷി അപര്യാപ്തത അടിയന്തിരമായി പരിഹരിക്കേണ്ടതുണ്ട് - ഉപ രാഷ്ട്രപതി
ന്യൂഡൽഹി: നവംബർ 1, 2021
വൈദ്യശാസ്ത്ര രംഗത്തെ മനുഷ്യശേഷി ക്ഷാമം അടിയന്തിരമായി പരിഹരിക്കേണ്ടതിന്റെ ആവശ്യകതയെക്കുറിച്ച് ഉപരാഷ്ട്രപതി ശ്രീ എം. വെങ്കയ്യ നായിഡു ഇന്ന് പറഞ്ഞു . കോവിഡ് -19 മഹാമാരി പ്രാഥമിക, ദ്വിതീയ, തൃതീയ തലങ്ങളിൽ നമ്മുടെ ആരോഗ്യ അടിസ്ഥാനസൗകര്യം വിപുലീകരിക്കേണ്ടതിന്റെ ആവശ്യകതയെ എടുത്തുകാണിച്ചതായി അദ്ദേഹം പറഞ്ഞു.
വിജയവാഡയിലെ സിദ്ധാർത്ഥ മെഡിക്കൽ കോളേജിൽ പുതിയ യൂണിറ്റുകളും അത്യാധുനിക ഉപകരണങ്ങളും ഉദ്ഘാടനം ചെയ്ത ശേഷം മെഡിക്കൽ വിദ്യാർത്ഥികളുമായും അധ്യാപകരുമായും അദ്ദേഹം സംവദിച്ചു. ലോകാരോഗ്യ സംഘടന മുന്നോട്ടുവയ്ക്കുന്ന 1,000 പേർക്ക് ഒരു ഡോക്ടർ എന്ന അനുപാതം 2024 ഓടെ കൈവരിക്കുന്നതിനുള്ള പാതയിലാണ് ഇന്ത്യയെന്നതിൽ ഉപരാഷ്ട്രപതി സന്തോഷം പ്രകടിപ്പിച്ചു. അടുത്ത നാലോ അഞ്ചോ വർഷത്തിനുള്ളിൽ ഗ്രാമീണ തലം മുതൽ മുതൽ ദേശീയ തലം വരെ അടിയന്തര ആരോഗ്യ പരിചരണ ശൃംഖല ശക്തിപ്പെടുത്താൻ ലക്ഷ്യമിട്ടുള്ള പ്രധാനമന്ത്രി ആയുഷ്മാൻ ഭാരത് ആരോഗ്യ ഇൻഫ്രാസ്ട്രക്ചർ മിഷന്റെ സമാരംഭത്തെയും അദ്ദേഹം അഭിനന്ദിച്ചു.
ഐടി മേഖലയിൽ ഇന്ത്യയുടെ ശക്തി പൂർണമായി പ്രയോജനപ്പെടുത്തേണ്ടതിന്റെ ആവശ്യകത ഊന്നിപ്പറഞ്ഞ ശ്രീ നായിഡു, വിദൂര ഗ്രാമപ്രദേശങ്ങളിലേക്ക് ടെലിമെഡിസിൻ കണക്റ്റിവിറ്റി സ്ഥാപിക്കുന്നതുൾപ്പെടെ വിവിധ മേഖലകളിൽ പൊതു-സ്വകാര്യ പങ്കാളിത്തം  പ്രോത്സാഹിപ്പിക്കുന്നതിന് ആഹ്വാനം ചെയ്തു. കാര്യക്ഷമവും സമഗ്രവുമായ സാർവത്രികവുമായ ആരോഗ്യ പരിരക്ഷ നൽകുന്നതിന് ആവശ്യമായ പശ്ചാത്തല സൗകര്യമൊരുക്കാൻ അടുത്തിടെ ആരംഭിച്ച ആയുഷ്മാൻ ഭാരത് ഡിജിറ്റൽ മിഷൻ സഹായിക്കുമെന്ന് അദ്ദേഹം ആത്മവിശ്വാസം പ്രകടിപ്പിച്ചു.
ഗവൺമെന്റ് ഡോക്ടർമാർക്ക് ആദ്യ പ്രമോഷൻ നൽകുന്നതിന് മുമ്പ് ഗ്രാമീണ സേവനം നിർബന്ധമാക്കണമെന്ന് ഉപരാഷ്ട്രപതി നിർദേശിച്ചു. ആനുകൂല്യങ്ങൾ നൽകുകയും താമസസൗകര്യവും മറ്റ് അടിസ്ഥാന സൗകര്യങ്ങളും മെച്ചപ്പെടുത്തുകയും ചെയ്തുകൊണ്ട് കൂടുതൽ ഡോക്ടർമാരെ ഗ്രാമീണ മേഖലയിലേക്ക് ആകർഷിക്കേണ്ടതിന്റെ ആവശ്യകതയും അദ്ദേഹം എടുത്തുപറഞ്ഞു.
ആരോഗ്യമേഖലയിൽ പൊതുചെലവ് വർദ്ധിപ്പിക്കേണ്ടതിന്റെ ആവശ്യകത ശ്രീ നായിഡു വ്യക്തമാക്കി. ജനങ്ങൾക്ക് മിതമായ നിരക്കിൽ അത്യാധുനിക ചികിത്സാ രീതികൾ ലഭ്യമാക്കുന്നതിന് ഗവൺമെന്റ്മായി കൈകോർക്കണമെന്ന് ആരോഗ്യ മേഖലയിലെ സ്വകാര്യ കമ്പനികളോട് അദ്ദേഹം അഭ്യർത്ഥിച്ചു.
(Visitor Counter : 93
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 219.27 കോടി കവിഞ്ഞു
12-14 വയസ് പ്രായമുള്ളവർക്ക് വിതരണം ചെയ്തത് 4.11 കോടിയിലധികം ആദ്യ ഡോസ് വാക്സിനുകൾ
രാജ്യത്ത് ചികിത്സയിലുള്ളവരുടെ എണ്ണം നിലവിൽ 26,618
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 2,430 പേർക്ക്
രോഗമുക്തി നിരക്ക് നിലവിൽ 98.76%
പ്രതിവാര രോഗസ്ഥിരീകരണ നിരക്ക് 1.07%
ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 219.27 കോടി  പിന്നിട്ടു.
12-14 വയസ് പ്രായമുള്ളവർക്കുള്ള കോവിഡ്-19 പ്രതിരോധ കുത്തിവയ്പ് 2022 മാർച്ച് 16 ന് ആരംഭിച്ചു. 12-14 വയസ് പ്രായമുള്ളവർക്കുള്ള COVID-19 വാക്സിനേഷൻ 2022 മാർച്ച് 16-ന് ആരംഭിച്ചു. ഇതുവരെ 4.11 കോടിയിലധികം  കൗമാരക്കാർക്ക് കോവിഡ്-19 കുത്തിവയ്പിന്റെ ആദ്യ ഡോസ് നൽകി. അതുപോലെ, 18-59 പ്രായമുള്ളവർക്കുള്ള കോവിഡ്-19 മുൻകരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിൻ ഡോസുകൾ ഇനി പറയുന്ന വിഭാഗങ്ങളിലായാണ് നൽകിയിട്ടുള്ളത്:
ആരോഗ്യപ്രവർത്തകർ
ഒന്നാം ഡോസ് 10415312
രണ്ടാം ഡോസ് 10119959
കരുതൽ ഡോസ് 7055227
മുന്നണിപ്പോരാളികൾ
ഒന്നാം ഡോസ് 18437011
രണ്ടാം ഡോസ് 17718480
കരുതൽ ഡോസ് 13714557
12-14 പ്രായപരിധിയിലുള്ളവർ
ഒന്നാം ഡോസ് 41133467
രണ്ടാം ഡോസ് 32092600
15-18 പ്രായപരിധിയിലുള്ളവർ
ഒന്നാം ഡോസ് 61982511
രണ്ടാം ഡോസ് 53227865
18-44 പ്രായപരിധിയിലുള്ളവർ
ഒന്നാം ഡോസ് 561369711
രണ്ടാം ഡോസ് 516126712
കരുതൽ ഡോസ് 99151551
45-59 പ്രായപരിധിയിലുള്ളവർ
ഒന്നാം ഡോസ് 204042405
രണ്ടാം ഡോസ് 197037497
കരുതൽ ഡോസ് 50164995
60നുമേൽ പ്രായമുള്ളവർ
ഒന്നാം ഡോസ് 127677093
രണ്ടാം ഡോസ് 123192811
കരുതൽ ഡോസ് 48056255
കരുതൽ ഡോസ് 21,81,42,543
ആകെ 2,19,27,15,971
രാജ്യത്ത് നിലവിലെ കോവിഡ് രോഗബാധിതരുടെ എണ്ണം 26,618 ; ഇത് രാജ്യത്തെ മൊത്തം സജീവ കേസുകളുടെ 0.06% ആണ്.
ദേശീയ രോഗമുക്തി നിരക്ക് 98.76 % ആണ്. കഴിഞ്ഞ 24 മണിക്കൂറിനുള്ളിൽ 2,378 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,40,70,935 ആയി.
കഴിഞ്ഞ 24 മണിക്കൂറിനുള്ളിൽ ഇന്ത്യയിൽ പുതുതായി രോഗം സ്ഥിരീകരിച്ചത് 2,430 പേർക്കാണ്.
കഴിഞ്ഞ 24 മണിക്കൂറിനുള്ളിൽ 2,41,707 പരിശോധനകൾ നടത്തി. ആകെ 89.83 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വർദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 1.07 ശതമാനമാണ്. പ്രതിദിന രോഗസ്ഥിരീകരണ നിരക്ക് 1.01 ശതമാനമാണ്.
(ND
ആരോഗ്യ, കുടുംബക്ഷേമ മന്ത്രാലയം
ഇന്ത്യയിൽ കോവിഡ്-19 വാക്സിനേഷനുകളുടെ ആകെ എണ്ണം 70.75 കോടി പിന്നിട്ടു
രോഗമുക്തി നിരക്ക് നിലവിൽ 97.48%
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 37,875 പേർക്ക്
രാജ്യത്ത് ചികിത്സയിലുള്ളവരുടെ എണ്ണം  ആകെ രോഗബാധിതരുടെ 1.18%
പ്രതിവാര രോഗസ്ഥിരീകരണ നിരക്ക്  തുടർച്ചയായ 75-ാം ദിവസവും 3 ശതമാനത്തിൽ താഴെ
കഴിഞ്ഞ 24 മണിക്കൂറിനിടെ നൽകിയ 78,47,625 ഡോസുൾപ്പെടെ, ഇന്നു രാവിലെ 7 വരെയുള്ള കണക്കനുസരിച്ച് 72, 81,305 സെഷനുകളിലൂടെ ആകെ 70.75 കോടിയിലേറെ  ഡോസ് വാക്സിൻ നൽകി.
ഇന്നു രാവിലെ 7 മണിവരെയുള്ള പ്രാഥമികവിവരമനുസരിച്ച് വാക്സിൻ ഡോസുകൾ ഇനി പറയുന്ന വിഭാഗങ്ങളിലായാണ് നൽകിയിട്ടുള്ളത്:
ആരോഗ്യപ്രവർത്തകർ
ഒന്നാം ഡോസ് 1,03,61,652
രണ്ടാം ഡോസ് 85,19,178
മുന്നണിപ്പോരാളികൾ
ഒന്നാം ഡോസ് 1,83,32,680
രണ്ടാം ഡോസ് 1,37,23,058
18-44 പ്രായപരിധിയിലുള്ളവർ
ഒന്നാം ഡോസ് 28,18,69,377
രണ്ടാം ഡോസ് 3,73,18,560
45-59 പ്രായപരിധിയിലുള്ളവർ
ഒന്നാം ഡോസ് 13,91,24,251
രണ്ടാം ഡോസ് 5,97,18,690
60നുമേൽ പ്രായമുള്ളവർ
ഒന്നാം ഡോസ് 9,08,69,866
രണ്ടാം ഡോസ് 4,77,05,706
ആകെ 70,75,43,018
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്രഗവൺമെന്റ് പ്രതിജ്ഞാബദ്ധമാണ്.
കഴിഞ്ഞ 24 മണിക്കൂറിനുള്ളിൽ 39,114 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3, 22, 64,051 ആയി.
ദേശീയ രോഗമുക്തി നിരക്ക് 97.48% ആയി.
തുടർച്ചയായ 73-ാം ദിവസവും 50,000ത്തിൽ താഴെയാണ് പുതിയ പ്രതിദിന രോഗബാധിതരുടെ എണ്ണം. കേന്ദ്രത്തിന്റെയും സംസ്ഥാനങ്ങളുടെയും/കേന്ദ്രഭരണപ്രദേശങ്ങളുടെയും നിരന്തരവും കൂട്ടായതുമായ പ്രയത്നങ്ങളുടെ ഫലമാണിത്.
കഴിഞ്ഞ 24 മണിക്കൂറിനുള്ളിൽ ഇന്ത്യയിൽ പുതുതായി രോഗം സ്ഥിരീകരിച്ചത് 37,875 പേർക്കാണ്.
നിലവിൽ രാജ്യത്തു ചികിത്സയിലുള്ളത് 3, 91, 256 പേരാണ്. നിലവിൽ ചികിത്സയിലുള്ളത് രാജ്യത്തെ ആകെ രോഗബാധിതരുടെ 1.18 ശതമാനമാണ്.
രാജ്യത്തെ പരിശോധനാശേഷി തുടർച്ചയായി വർധിപ്പിക്കുകയാണ്. കഴിഞ്ഞ 24 മണിക്കൂറിനുള്ളിൽ 17, 53, 745 പരിശോധനകൾ നടത്തി. ആകെ 53.49 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വർദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 2.49 ശതമാനമാണ്. കഴിഞ്ഞ 75 ദിവസമായി ഇത് 3 ശതമാനത്തിൽ താഴെയാണ്. പ്രതിദിന രോഗസ്ഥിരീകരണ നിരക്ക് 2.16 ശതമാനമാണ്. പ്രതിദിന രോഗസ്ഥിരീകരണ നിരക്ക് കഴിഞ്ഞ 9 ദിവസമായി 3 ശതമാനത്തില് താഴെയും, കഴിഞ്ഞ 93 ദിവസമായി 5 ശതമാനത്തിൽ താഴെയുമാണ്.
രാജ്യരക്ഷാ മന്ത്രാലയം
റാഫേൽ യുദ്ധവിമാനങ്ങൾ ഇന്ത്യൻ വ്യോമസേനയുടെ ഭാഗമായി
(ഇന്ന് അംബാലയിലെ വ്യോമസേനാ താവളത്തിൽ നടന്ന ഔപചാരിക ചടങ്ങിൽ റാഫേൽ യുദ്ധവിമാനങ്ങൾ ഇന്ത്യൻ വ്യോമസേനയുടെ ഭാഗമായി. രാജ്യരക്ഷാ മന്ത്രി ശ്രീ രാജ്നാഥ് സിംഗ്, ഫ്രഞ്ച് സായുധ സേനാ മന്ത്രി ഫ്ലോറൻസ് പാർലി എന്നിവർ ചടങ്ങിൽ പങ്കെടുത്തു.
റാഫേൽ യുദ്ധവിമാനങ്ങൾ ഇന്ത്യൻ വ്യോമസേനയുടെ ഭാഗമാകുന്നത് ചരിത്ര മുഹൂർത്തമാണെന്നും വ്യോമസേനയുടെ ചരിത്രത്തിലെ സുപ്രധാന നാഴികക്കല്ലാണെന്നും ചടങ്ങിൽ സംസാരിച്ച രാജ്യരക്ഷാ മന്ത്രി ശ്രീ രാജ്നാഥ് സിംഗ് പറഞ്ഞു. ഇന്ത്യയുടെ ദേശീയ സുരക്ഷയെ സംബന്ധിച്ചിടത്തോളം നിർണായക വഴിത്തിരിവാണ് റാഫേൽ കരാർ എന്നും അദ്ദേഹം വ്യക്തമാക്കി. ആഗോളതലത്തിൽ, പ്രത്യേകിച്ച് ഇന്ത്യയുടെ പരമാധികാരത്തെ വെല്ലുവിളിക്കുന്നവർക്ക് ശക്തമായ സന്ദേശമാണ് റാഫേലിന്റെ വരവെന്നും അദ്ദേഹം കൂട്ടിച്ചേർത്തു. ഏതു സാഹചര്യത്തിലും ഇന്ത്യയുടെ പരമാധികാരവും അഖണ്ഡതയും വിട്ടുവീഴ്ചയില്ലാതെ സംരക്ഷിക്കാനുള്ള ഉറപ്പും അതിനു സാധ്യമായ എല്ലാ തയ്യാറെടുപ്പുകളും നടത്താനുള്ള രാജ്യത്തിന്റെ ദൃഢനിശ്ചയവും ശ്രീ രാജ്നാഥ് സിംഗ് ആവർത്തിച്ചു. “സൈന്യത്തിന്റെ ലക്ഷ്യങ്ങൾ അങ്ങേയറ്റം അചഞ്ചലമാണ്”- അദ്ദേഹം വ്യക്തമാക്കി. “നാം പ്രതിരോധം ശക്തിപ്പെടുത്തുന്നത് അന്താരാഷ്ട്ര സമാധാനവും സുസ്ഥിരതയും കൈവരിക്കാനാണ്, അന്താരാഷ്ട്ര സമാധാനത്തിന് ഭംഗം വരുത്തുന്ന ഒരു നടപടിയും സ്വീകരിക്കാൻ നാം ആഗ്രഹിക്കുന്നില്ല. അയൽക്കാരിലും ലോകത്തെ മറ്റ് രാജ്യങ്ങളിലും നമുക്ക് സമാനപ്രതീക്ഷകളാണുള്ളത്", രാജ്യരക്ഷാമന്ത്രി പറഞ്ഞു.
യഥാർത്ഥ നിയന്ത്രണ രേഖയ്ക്ക് സമീപം വ്യോമസേന അടുത്തിടെ നടത്തിയ നീക്കങ്ങളുടെ ചടുലതയിലും കൃത്യതയിലും രാജ്യരക്ഷാമന്ത്രി അഭിനന്ദനം അറിയിച്ചു.
റഫേൽ യുദ്ധവിമാനങ്ങൾ വ്യോമസേനയുടെ ഭാഗമാകുന്നത് ഇരുരാജ്യങ്ങളും തമ്മിലുള്ള ശക്തമായ ബന്ധത്തിന്റെ പ്രതീകമാണെന്ന് ചടങ്ങിൽ പങ്കെടുത്ത ഫ്രഞ്ച് സായുധ സേനാ മന്ത്രി ഫ്ലോറൻസ് പാർലി തന്റെ പ്രസംഗത്തിൽ പറഞ്ഞു. അവശേഷിക്കുന്ന 31 വിമാനങ്ങൾ സമയബന്ധിതമായി കൈമാറുമെന്നും അവർ ഉറപ്പ് നൽകി.
സംയുക്ത സേനാ മേധാവി, ജനറൽ ബിപിൻ റാവത്ത്, ചീഫ് ഓഫ് എയർ സ്റ്റാഫ്, എയർ ചീഫ് മാർഷൽ ആർ. കെ. എസ്. ഭദൗരിയ, പ്രതിരോധ സെക്രട്ടറി, ഡോ. അജയ് കുമാർ, പ്രതിരോധ ഉത്പാദന സെക്രട്ടറി, ശ്രീ രാജ് കുമാര്,
പ്രതിരോധ ഗവേഷണ വികസന സെക്രട്ടറിയും ഡി.ആർ.ഡി.ഒ. ചെയർമാനുമായ ഡോ. ജി. സതീഷ് റെഡ്ഡി, തുടങ്ങിയവരും രാജ്യരക്ഷാ മന്ത്രാലയത്തിലെയും സൈന്യത്തിലെയും ഉന്നത ഉദ്യോഗസ്ഥരും ചടങ്ങിൽ പങ്കെടുത്തു.
2020 ജൂലൈ 27 ന് ഫ്രാൻസിൽ നിന്ന് അംബാലയിലെ വ്യോമസേനാ താവളത്തിൽ എത്തിയ ആദ്യ ബാച്ചിൽപ്പെട്ട അഞ്ച് റഫേൽ യുദ്ധവിമാനങ്ങൾ ഇന്ത്യൻ വ്യോമസേനയുടെ സ്ക്വാഡ്രൺ 17- “ഗോൾഡൻ ആരോസ്” - ന്റെ ഭാഗമായി.
അംബാലയിൽ നടന്ന ചടങ്ങുകളിൽ റഫേൽ വിമാനത്തിന്റെ ആചാരപരമായ അനാച്ഛാദനം, പരമ്പരാഗത ‘സർവ്വ ധർമ്മ പൂജ’, റാഫേൽ, തേജസ് വിമാനങ്ങളുടെ വ്യോമാഭ്യാസ പ്രകടനം, ‘സാരംഗ് എയറോബാറ്റിക് ടീം’ നടത്തിയ അഭ്യാസ പ്രകടനം എന്നിവ ഉണ്ടായിരുന്നു. പരമ്പരാഗതമായ ജല പീരങ്കി അഭിവാദ്യവും റാഫേൽ വിമാനങ്ങൾക്ക് നൽകി. ആചാരപരമായ ചടങ്ങുകൾക്ക് ശേഷം ഇന്ത്യയുടെയും ഫ്രാൻസിന്റെയും പ്രതിനിധി സംഘങ്ങൾ തമ്മിൽ ഉഭയകക്ഷി ചർച്ച നടന്നു.
മന്ത്രിസഭ
തൊഴില്ജന്യ രോഗങ്ങള്, പുനരധിവാസവും, തൊഴില് പരിശീലനവും സംബന്ധിച്ച ഇന്തോ - ജര്മ്മന് ധാരണാപത്രങ്ങള്ക്ക് മന്ത്രിസഭയുടെ അംഗീകാരം
തൊഴില്ജന്യ രോഗങ്ങള്, ഇന്ഷ്വര് ചെയ്യപ്പെട്ട ദിവ്യാംഗരുടെ പുനരധിവാസവും, തൊഴിലധിഷ്ഠിത പരിശീലനവും എന്നീ മേഖലകളില് ഇന്ത്യയും ജര്മ്മനിയും തമ്മില് സഹകരിക്കുന്നതിനുള്ള ധാരണാപത്രങ്ങള്ക്ക് പ്രധാനമന്ത്രിയുടെ അധ്യക്ഷതയില് ചേര്ന്ന കേന്ദ്രമന്ത്രിസഭാ യോഗം മുന്കാല പ്രാബല്യത്തോടെ അംഗീകാരം നല്കി.
(പ്രയോജനങ്ങള്
തൊഴിലിടങ്ങളിലെ സുരക്ഷിതത്വവും, ആരോഗ്യവും, സാമൂഹിക സംരക്ഷണം എന്നീ മേഖലകളുമായി ബന്ധപ്പെട്ട് പ്രവര്ത്തിക്കുന്ന വൈദഗ്ധ്യം നേടിയ ജര്മ്മന് ഏജന്സിയായ ഡിജിയുവി യുമായി ഒപ്പുവച്ചിട്ടുള്ള ധാരണാപത്രങ്ങള് വഴി താഴെപ്പറയുന്ന പ്രയോജനങ്ങള് ഉണ്ടാകും :
1. ഇന്ഷ്വര് ചെയ്യപ്പെട്ട ദിവ്യാംഗരുടെ ആരോഗ്യപരവും, തൊഴില്പരവും, സാമൂഹികവുമായ പുനരധിവാസവുമായി ബന്ധപ്പെട്ട പ്രവര്ത്തനങ്ങളെ പ്രോത്സാഹിപ്പിക്കലും, വിവരകൈമാറ്റവും.
2. തൊഴില്ജന്യ രോഗങ്ങള് തടയല്, കണ്ടെത്തല്, ചികിത്സ.
ND
പ്രധാനമന്ത്രിയുടെ ഓഫീസ്
ഏഷ്യന് ഗെയിംസില് വനിതകളുടെ ഹെപ്റ്റാത്തലണില് 800 മീറ്ററില് നന്ദിനി അഗസാരയുടെ വെങ്കല മെഡല് നേട്ടത്തെ പ്രധാനമന്ത്രി അഭിനന്ദിച്ചു
ഹാങ്ഷൗവില് നടന്ന ഏഷ്യന് ഗെയിംസില് വനിതകളുടെ ഹെപ്റ്റാത്തലണ് 800 മീറ്റര് ഇനത്തില് വെങ്കലം നേടിയ നന്ദിനി അഗസാരയെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
വനിതകളുടെ ഹെപ്റ്റാത്തലണില് 800 മീറ്റര് ഇനത്തില് നന്ദിനി അഗസാര നേടിയ വെങ്കല മെഡല് ഇന്ത്യ ആഘോഷിക്കുന്നുവെന്ന് എക്സില് പ്രധാനമന്ത്രി പോസ്റ്റ് ചെയ്തു. ''കായിക മനോഭാവവും മികവും വ്യക്തിപരമാക്കുന്ന ഒരു സമ്പൂര്ണ ചാമ്പ്യനാണ് അവര്. അഭിനന്ദനങ്ങളും ഒപ്പം മുന്നോട്ടുള്ള ശ്രമങ്ങള്ക്ക് എല്ലാ ആശംസകളും അറിയിക്കുന്നു''.
NS
(
ഇലക്ട്രോണിക്സ് & ഐ.ടി മന്ത്രാലയം
രാജ്യത്ത് 43 മൊബൈൽ ആപ്ലിക്കേഷനുകൾ കൂടി കേന്ദ്ര ഗവണ്മെന്റ് നിരോധനമേർപ്പെടുത്തി
രാജ്യത്ത് 43 മൊബൈൽ ആപ്ലിക്കേഷനുകളുടെ ഉപയോഗം നിരോധിച്ചുകൊണ്ട് ഇലക്ട്രോണിക്സ് ആൻഡ് ഐടി മന്ത്രാലയം ഉത്തരവ് പുറപ്പെടുവിച്ചു. വിവരസാങ്കേതികവിദ്യ നിയമത്തിലെ 69 A വകുപ്പ് പ്രകാരമാണ് നടപടി.
രാജ്യത്തിന്റെ പരമാധികാരം, ഐക്യം. പ്രതിരോധം, സുരക്ഷ, പൊതു ക്രമം എന്നിവയ്ക്ക് തടസ്സമുണ്ടാക്കുന്ന രീതിയിൽ പ്രവർത്തിച്ചു എന്നത് കണ്ടെത്തിയതിനെ തുടർന്നാണ് ഈ ആപ്ലിക്കേഷനുകൾക്ക് നിരോധനം ഏർപ്പെടുത്തിയത്.
ആഭ്യന്തര മന്ത്രാലയത്തിനു കീഴിലെ ഇന്ത്യൻ സൈബർ കുറ്റകൃത്യ ഏകോപന കേന്ദ്രത്തിന്റെ റിപ്പോർട്ട് പരിഗണിച്ച് ആണ് , ഈ ആപ്ലിക്കേഷനുകൾ ഇന്ത്യയിൽ ഉപയോഗിക്കുന്നത് തടയുന്ന ഉത്തരവ് ഇലക്ട്രോണിക്സ് ആൻഡ് ഐടി മന്ത്രാലയം പുറപ്പെടുവിച്ചത്.
ഈ വർഷം ജൂൺ 29ന് 59 മൊബൈൽ ആപ്ലിക്കേഷനുകളും സെപ്റ്റംബർ രണ്ടിന് മറ്റ് 118 ആപ്ലിക്കേഷനുകളും കേന്ദ്ര ഗവണ്മെന്റ് നിരോധിച്ചിരുന്നു. പൗരന്മാരുടെ താൽപര്യങ്ങൾ സംരക്ഷിക്കാനും രാജ്യത്തിന്റെ പരമാധികാരവും ഐക്യവും എല്ലാ മേഖലകളിലും കാത്തുസൂക്ഷിക്കാനും സാധ്യമായ എല്ലാ നടപടികളും സ്വീകരിക്കാൻ ഭരണകൂടം പ്രതിജ്ഞാബദ്ധമാണ്
ഇന്ത്യയിൽ ഉപയോഗം നിരോധിച്ച മൊബൈൽ ആപ്ലിക്കേഷനുകളുടെ പട്ടിക ഇതോടൊപ്പം നൽകുന്നു.
(Annexure
1.AliSuppliers Mobile App
2.Alibaba Workbench
3.AliExpress - Smarter Shopping, Better Living
4Alipay Cashier
5Lalamove India - Delivery App
6.Drive with Lalamove India
7.Snack Video
8.CamCard - Business Card Reader
9.CamCard - BCR 
10.Soul- Follow the soul to find you
11.Chinese Social - Free Online Dating Video App & Chat
12.Date in Asia - Dating & Chat For Asian Singles
13.WeDate-Dating App
14.Free dating app-Singol, start your date!
15.Adore App
16.TrulyChinese - Chinese Dating App
17.TrulyAsian - Asian Dating App
18.ChinaLove: dating app for Chinese singles
19.DateMyAge: Chat, Meet, Date Mature Singles Online
20.AsianDate: find Asian singles
21.FlirtWish: chat with singles
22.Guys Only Dating: Gay Chat
23.Tubit: Live Streams
24.WeWorkChina
25.First Love Live- super hot live beauties live online
26.Rela - Lesbian Social Network
27.Cashier Wallet
28.MangoTV
29.MGTV-HunanTV official TV APP
30.WeTV - TV version
31.WeTV - Cdrama, Kdrama&More
32.WeTV Lite
33.Lucky Live-Live Video Streaming App
34.Taobao Live
35.DingTalk
36.Identity V
37.Isoland 2: Ashes of Time
38.BoxStar 
39.Heroes Evolved
40.Happy Fish
41.Jellipop Match-Decorate your dream island！
42.Munchkin Match: magic home building
43.Conquista Online II
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളുടേയും കേന്ദ്രഭരണ പ്രദേശങ്ങളുടേയും കൈവശമുള്ള കോവിഡ്- 19 വാക്സിൻ ഡോസ് വിവരങ്ങൾ
140 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി.
19 കോടിയിലധികം ഉപയോഗിക്കാത്ത വാക്സിൻ ഡോസുകൾ സംസ്ഥാനങ്ങൾ/ കേന്ദ്രഭരണപ്രദേശങ്ങളിൽ ഇപ്പോഴും ലഭ്യമാണ്
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. ദേശീയതലത്തിൽ കോവിഡ് 19 പ്രതിരോധ കുത്തിവെപ്പ് പരിപാടി ആരംഭിച്ചത് 2021 ജനുവരി 16നാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും വാക്സിൻ വിതരണത്തിന്റെ മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ രാജ്യത്തെ വാക്സിൻ ഉത്പാദകർ നിർമിക്കുന്ന വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകി വരുന്നു .
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ,140 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
 കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും കൈവശം അവശേഷിക്കുന്നുണ്ട്
പ്രധാനമന്ത്രിയുടെ ഓഫീസ്
മധ്യപ്രദേശ് രൂപീകരണ ദിവസത്തില് പ്രധാനമന്ത്രിയുടെ ആശംസ
മധ്യപ്രദേശ് രൂപീകരണ ദിനത്തില് പ്രധാനമന്ത്രി ശ്രീ. നരേന്ദ്ര മോദി സംസ്ഥാനത്തെ ജനങ്ങള്ക്ക് ആശംസകള് നേര്ന്നു.
(1956 നവംബര് 01 നാണ് മധ്യപ്രദേശ് രൂപീകരിച്ചത്.
'സംപുഷ്ടമായ പ്രകൃതി വിഭവങ്ങളും ശ്രേഷ്ഠവും, വ്യത്യസ്ഥവുമായ സംസ്ക്കാരവുമുള്ള സംസ്ഥാനം അതിന്റെ പുരോഗതിയുടെ പാതയില് തുടര്ന്നും മുന്നേറട്ടെയെന്ന് ആശംസിക്കുന്നു', പ്രധാനമന്ത്രി പറഞ്ഞു.
ND